|  |
| --- |
| PATVIRTINTA |
| Klaipėdos miesto savivaldybės administracijos |
| direktoriaus 2017 m. spalio 19 d. |
| įsakymu Nr. AD1-2601 |

**SAVIVALDYBĖS BIUDŽETO LĖŠOMIS IŠ DALIES FINANSUOJAMOS PROGRAMOS „JŪRINIŲ TRADICIJŲ PUOSELĖJIMAS IR SKLAIDA“ FINANSAVIMO SĄLYGŲ APRAŠAS**

|  |  |
| --- | --- |
| **Programos tikslas** | Šia programa siekiama remti labiausiai Klaipėdos kaip jūrinės valstybės simbolio statusą įtvirtinančias iniciatyvas, stiprinančias gyventojų jūrinį mentalitetą ir savimonę, didinančias miesto žinomumą nacionaliniu ir tarptautiniu mastu, skatinančioms kultūrinį turizmą regione |
| **Finansuojamos veiklos** | 1. Klaipėdoje rengiamos Jūros šventės organizavimas  2. Klaipėdoje rengiamų tarptautinių regatų ir kitų panašaus pobūdžio renginių organizavimas |
| **Veiklų vertinimo kriterijai ir jų balai** | 1. Projektas atitinka programos tikslą (1–20).  2. Projektu siekiama aiškių ir realių kokybinių ir kiekybinių uždavinių įgyvendinimo (1–10).  3. Projekto programos inovatyvumas (1–10).  4. Pareiškėjo patikimumas, finansinis pajėgumas (pasirengimas) įgyvendinti programą (1–30).  5. Pareiškėjo patirtis ir kvalifikacija tinkamai ir laiku įgyvendinti projektą (1–30).  6. Projekto sąmatos tikslingumas ir pagrįstumas (1–20) |
| **Kitos sąlygos** | Paraišką teikiantis subjektas turi:   1. įrodyti, kad yra pajėgus vykdyti didelės apimties projektus. Per paskutinius 5 metus subjektas turi būti sėkmingai įgyvendinęs bent 2 programos reikalavimus atitinkančius didelės apimties projektus, kurių vieno sąmatinė vertė būtų ne mažesnė kaip 200 000,00 Eur. Reikalavimui pagrįsti subjektas turi pateikti užsakovų pažymas arba sutarčių kopijas apie panašaus pobūdžio projektų įgyvendinimą;   2. į projekto programos rengimą bei įgyvendinimą įtraukti įvairias miesto bendruomenes ir jūrines organizacijas, įmones bei įstaigas. Reikalavimui pagrįsti subjektas pateikia ketinimų protokolų, sutarčių, raštų ar kitokių panašaus pobūdžio dokumentų kopijas |
| **Paraiškas galintys teikti subjektai** | Lietuvos Respublikos įstatymų nustatyta tvarka įregistruotos ne pelno siekiančios organizacijos: asociacijos, viešosios įstaigos, veikiančios kultūros srityje ir teikiančios kultūrines paslaugas, išskyrus Klaipėdos miesto savivaldybės (toliau – Savivaldybė) biudžetines įstaigas (Savivaldybės biudžetinės įstaigos gali būti projekto partnerėmis) |

\_\_\_\_\_\_\_\_\_\_\_\_\_\_\_\_\_\_\_\_